Keith Pupart

Keith Pupart (sündinud 19. märtsil 1985 Kuressaares) on eesti võrkpallur. Ta on mänginud aastatel 2004–2016 Eesti võrkpallikoondises 170 mängus. Alates hooajast 2023/24 mängib ta Eesti meistriliiga klubis Selver/TalTech.Tänane kangelane on Keith Pupart! 👋 TalTech Volleyball, 09.08.2023.

Sportlaskarjäär
Eesti võrkpallikoondis
Keith Pupart kuulus Eesti võrkpallikoondisse aastatel 2004–2016 ja mängis 170 mängus.Mängud koondises (mehed). Eesti Võrkpalli Liit, seisuga 09.09.2021. Tema koondisedebüüt oli 2004. aastal sõprusmängudes Venemaa Superliiga võistkonnaga Peterburi Baltika.Eesti Rahvusmeeskond 2004 Eesti Võrkpalli Liidu arhiiv (vaadatud 12.03.2023). Ta on esindanud Eestit Euroopa meistrivõistluste finaalturniiril kolmel korral (2009, 2011 ja 2015) ning Euroopa liigas neljal korral (2005, 2006, 2015 ja 2016). Teda on ka hiljem koondisse kutsutud, kuid ta on neist kutsetest isiklikel põhjustel loobunud.Pere järele igatsev Pupart loobub maailmaliigast ERR arhiiv, 27.04.2017.Johannes Vedru: Cretu Pupartist: ta soovis mõtlemisaega ja loobus siis pakkumisest ERR, 29.07.2019.

Klubivõrkpall
2003–2009 Eesti meistriliigas
Puparti esimene hooaeg Eesti meistriliiga tasemel oli 2003/04 Sylvester Tallinna ridades. Klubiga jõuti Eesti meistriliigas finaalseeriasse, kus tuli tunnistada Pärnu võrkpalliklubi paremust.Ville Arike: VÕRKPALL: Sylvesteri meeskond mängis julgelt ja võitis Eesti Päevaleht, 05.04.2004.

Hooajaks 2004/05 vahetas Pupart Eesti siseselt klubi ning liitus Audentese Ülikooliga (hilisem Selver Tallinn), kus ta mängis viis järjestikust hooaega. Klubi oli sellel perioodil edukas, võites rohkelt medaleid Eesti meistri- ja karikavõistlustel ja Schenker Liigas. Samuti osaleti neljal hooajal (va 2005/06) Euroopa tugevuselt kolmandas klubivõrkpalli sarjas CEV Cupil (alates 2006/07 CEV Challenge Cup), kus parimaks tulemuseks oli hooajal 2007/08 veerandfinaali jõudmine.Keith Pupart Sporditulemused (vaadatud 12.03.2023).

2009–2019 välisliigades
Hooajal 2009/10 sõlmis Pupart esimese välislepingu, liitudes Prantsusmaa kõrgliigaklubiga Rennes Etudiants, kus ta mängis kokku neli hooaega. Kõigil hooaegadel oli ta võistkonnakaaslaseks Eesti võrkpallikoondise keskblokeerija Raimo Pajusalu ning pool hooaega diagonaalründaja Oliver Venno.Esna uus klubi on Narbonne, Pupart sõlmis lepingu Rennes'iga Postimees arhiiv, 02.06.2009. Esimesel hooajal (2009/10) jäi meeskond Prantsusmaa meistrivõistluste põhiturniiril kaheksandaks ning jõudis veerandfinaali, kus tuli aga Toursi Volley paremust tunnistada ning langeti konkurentsist.Uus tase: neli eestlast tugeva Prantsusmaa liiga play-off’is Postimees arhiiv, 12.04.2010.Toobal ja Foyer kaotasid teise veerandfinaali Postimees arhiiv, 19.04.2010. Teisel hooajal (2010/11) alustas klubi hooaega väga kehvalt, olles vahepeal isegi Prantsusmaa meistriliigas eelviimasel kohal, kuid klubi kogus end ning jõudis lõpuks veerandfinaali.Pupart: enam kehvemaks minna ei saa Postimees arhiiv, 20.11.2010.Pajusalu: Pupart võttis vastutust enda peale ega pugenud teiste selja taha peitu Postimees arhiiv, 25.04.2011. Prantsusmaa karikavõistlustel jõuti poolfinaali.Pajusalu ja Puparti klubi kaotas Prantsuse karika poolfinaalis Postimees arhiiv, 17.04.2011. Hooajal 2011/12 osales klubi CEV Challenge Cupil, kus jõuti veerandfinaali.Kreek jõudis eurosarjas poolfinaali, Pajusalu ja Pupart kukkusid välja Postimees arhiiv, 01.03.2012. Klubi võitis Prantsusmaa karikavõistlused ja vaatamata kehvale algusele (hooajal alguses oldi tabelis ka viimasel kohal) jõudis kohalikel meistrivõistlustel taas veerandfinaali.Eesti võrkpallurid edutud: kaotasid nii Kreek, Jago kui ka Kajalina Postimees arhiiv, 06.04.2012. Järgmist hooaega (2012/13) alustati Prantsusmaa superkarikafinaaliga, kus kohtusid eelmise hooaja meister ja karikavõitja; Rennes võttis seal vastu kaotuse.Pajusalu ja Pupart kaotasid Prantsusmaa superkarikafinaalis Postimees arhiiv, 11.10.2012. Klubi osales CEV Cupil ja CEV Challenge Cupil, kus mõlemal võistlusel langeti välja 1/16 finaalis.Eestlased eurosarjas: Venno ja Žuravljov mängivad täna Postimees arhiiv, 21.11.2012. Hooaja teiseks pooleks liitus klubiga ka Eesti võrkpallikoondise diagonaalründaja Oliver Venno.Oliver Venno liitub Prantsusmaa eestlastega ERR arhiiv, 14.12.2012. Nii Prantsusmaa meistri- kui ka karikavõistlustel jõuti veerandfinaali.Prantsusmaa karikavõistlustel Eesti võrkpallurid poolfinaali ei pääsenud ERR arhiiv, 30.01.2013.Rennes'i hooaeg lõppes Prantsusmaa meistrivõistluste 1/4-finaalis ERR arhiiv, 08.04.2013. Pupart oli üldiselt meeskonna üks põhimängijatest.

Hooajaks 2013/14 vahetas ta Prantsusmaa siseselt klubi ning liitus meistriliigaklubiga Arago de Sete, kus ta mängis kaks hooaega.Pupart: ootan huviga hooaja algust ERR arhiiv, 08.09.2013.Pupart alustab Prantsusmaal juba kuuendat hooaega ERR arhiiv, 04.09.2014. Esimesel hooajal (2013/14) osaleti tugevuselt teises Eurosarjas, CEV Cupil, kus jõuti 1/8 finaali.CEV Cup 2014 CEV arhiiv (vaadatud 12.03.2023). Prantsusmaa karikavõistlustel jäädi pidama veerandfinaali ja Prantsusmaa meistrivõistlustel tuli leppida kuuenda kohaga (veerandfinaalseerias jäädi alla Ardo Kreegi koduklubile Pariisi Volley).Kreegi meeskond pääses Prantsusmaal poolfinaali ERR arhiiv, 16.04.2014. Teisel hooajal (2014/15) Eurosarjas ei osaletud, nii Prantsusmaa karikavõistlustel kui ka meistrivõistlustel jäädi taas pidama veerandfinaali.Kreek pääses Prantsusmaa karikavõistlustel poolfinaali ERR arhiiv, 08.01.2015.Kreek jätkab Prantsusmaa meistrikulla püüdmist, Pupart langes veerandfinaalis ERR arhiiv, 16.04.2015. Keith oli meeskonna üks põhimängijatest.

Hooajaks 2015/16 liitus Pupart Poola kõrgliigaklubiga Cuprum Lubin, kus ta mängis kolm hooaega.Keith Pupart liitus Poola kõrgliiga klubiga ERR arhiiv, 22.06.2015. Ta meeskonnakaaslaseks oli kõigil hooaegadel Eesti võrkpallikoondise nurgaründaja Robert Täht ja kahel esimesel hooajal klubi personalis Eesti võrkpallikoondise peatreener Gheorghe Creţu ja statistik Alar Rikberg. Cuprum Lubin kuulus sellel ajal Poola Plusliiga keskmike sekka, lõpetades erinevatel hooaegadel kohtadel 5–7; võimalusest Eurosarjades osaleda klubi loobus.Keith Pupart pikendas lepingut, Cuprum loobus eurosarjast ERR arhiiv, 13.05.2016. Klubisse minnes mängis Pupart ennast kiiresti meeskonna põhimängijaks, kuid teise hooaja esimeses pooles tuli mänguaja eest rohkem võidelda.Robert Täht: mõtlesin, et mänguminutid tulevad lihtsamalt ERR arhiiv, 03.12.2015.Pupart valiti Cuprumi võidumängus esmakordselt mängu parimaks ERR arhiiv, 23.02.2017. Teise hooaja otsustavaks faasiks taastas ta koha põhikoosseisus, mida suures pildis õnnestus hoida kolmanda hooaja (2017/18) lõpuni.Tähe ja Puparti aeg Poolas sai otsa ERR arhiiv, 25.04.2018.

Hooajal 2018/19 mängis Pupart Belgia meistriliigaklubis Maaseiki Greenyard, kus ta meeskonnakaaslasteks olid muuhulgas Eesti võrkpallikoondise keskblokeerijad Timo Tammemaa ja Andri Aganits.Renee Teppan sõlmis lepingu Poola meistriga ERR athiiv, 15.05.2018. Hooaja alguses osaleti Belgia superkarika finaalis, kus võita ei suudetud.Venno ja Täht tegid Türgis superpartii ERR arhiiv, 12.11.2018. Osaleti kõige tugevamas Eurosarjas, CEV Meistrite liigas, kus jäädi oma alagrupis kolmandaks ning play-offi ei pääsetud.Champions League Volley 2019 CEV arhiiv (vaadatud 12.03.2023). Belgia karikavõistlustel jõuti poolfinaali, kuid hooaja otsustavas faasis võideti Belgia meistrivõistlused.Puparti ja Tammemaa koduklubi jäi Belgias finaali ukse taha ERR, 24.12.2018.Tammemaa aitas Maaseiki ülipõnevas finaalseerias Belgia meistriks ERR, 12.05.2019. Hooaja esimeses pooles oli Pupart üks meeskonna põhimängijatest, kuid hooaja teises pooles jäi ta mänguaeg väga väikeseks.Karl Rinaldo: Kas Keith Pupart võiks juba tänavu kodumaale mängima naasta? Võrkpall24, 26.06.2019.

2019–... Eestis ja Rumeenias
Hooajal 2019/20 naasis Pupart kodumaale ja mängis kaks hooaega Saaremaa võrkpalliklubis.Kauaaegne Eesti koondislane Keith Pupart liitus Saaremaaga ERR, 29.10.2019. Esimesel hooajal sai klubi Eesti karikavõistlustel teise koha ning jõudis CEV Challenge Cupis 1/4 finaali.Saaremaa libero: homme läheme niikuinii võitma! ERR, 04.03.2020. Kohalik võrkpalli hooaeg katkestati kevadel koroonapandeemia tõttu ning teisi tiitleid välja ei mängitud.Võrkpallis jäävad täiskasvanute Eesti meistritiitlid sel aastal jagamata ERR, 13.03.2020. Teisel hooajal valiti Keith võistkonna kapteniks.Saaremaa Võrkpalliklubi kapten on Keith Pupart Saaremaa Spordisõber, 04.09.2020. Osaleti taas CEV Challenge Cupil, kus jõuti 1/8 finaali; nii Eesti meistrivõistlustel kui ka Credit24 Meistriliigas saadi teine koht.

Hooajaks 2021/22 läks Keith taas välismaale ning liitus Rumeenia meistriliigaklubiga SCM Craiova, kus ta oli kindel meeskonna põhimängija.Vanameister Pupart pühib taas kodumaa tolmu jalge alt Võrkpall24, 24.08.2021. Rumeenia karikavõistlustel jäädi pidama poolfinaali ning Rumeenia meistrivõistlustel saadi kolmas koht.Cupa Romaniei 21-22 Masculin dataproject (vaadatud 12.03.2023).Võrkpallurid välismaal: Venno, Raadik ja Pupart tulid medalitele ERR, 25.04.2022.

Hooajaks 2022/23 vahetas Pupart Rumeenias klubi ning liitus SCM Zalauga.Internaţional din Estonia, la echipa de volei de la SCM Zalău Sportul Salajean, 28.08.2022. Rumeenia karikavõistlustel jõuti veerandfinaali ning Rumeenia meistrivõistlustel saadi kuues koht.Märt Tammearu krooniti Belgia meistriks, Treialile ja Vankerile hõbe ERR, 09.05.2023.

Hooajast 2023/24 on ta mänginud Eesti võrkpalliklubis Selver/TalTech. Võideti Eesti meistritiitel ja Balti liiga, kus mõlemal võistlusel valiti Pupart ka kahe parima nurgaründaja hulka.Cronimet liiga meistriks krooniti vaatemängulise finaali järel Selver/TalTech! Cronimet Liiga, 03.03.2024.Kapten Raadik vedas, Pärnu tahtis rohkem ja alistas pronksiseerias Tartu Bigbanki Eesti Võrkpalli Liit, 15.04.2024.

Saavutused
Klubivõrkpall
Balti liiga
2006/07 16px Selver Tallinnaga
2007/08 16px Selver Tallinnaga
2008/09 16px Selver Tallinnaga
2020/21 16px Saaremaa võrkpalliklubiga
2023/24 16px Selver/TalTechiga

Riikide meistrivõistlused
2003/04 16px Eesti meistrivõistlused Sylvester Tallinnaga
2004/05 16px Eesti meistrivõistlused Audentese Ülikooliga
2005/06 16px Eesti meistrivõistlused Selver Tallinn/Audentesega
2006/07 16px Eesti meistrivõistlused Selver Tallinnaga
2007/08 16px Eesti meistrivõistlused Selver Tallinnaga
2008/09 16px Eesti meistrivõistlused Selver Tallinnaga
2018/19 16px Belgia meistrivõistlused Maaseiki Greenyardiga
2020/21 16px Eesti meistrivõistlused Saaremaa võrkpalliklubiga
2021/22 16px Rumeenia meistrivõistlused SCM Craiovaga
2023/24 16px Eesti meistrivõistlused Selver/TalTechiga

Riikide karikavõistlused
2004/05 16px Eesti karikavõistlused Audentese Ülikooliga
2006/07 16px Eesti karikavõistlused Selver Tallinnaga
2007/08 16px Eesti karikavõistlused Selver Tallinnaga
2008/09 16px Eesti karikavõistlused Selver Tallinnaga
2011/12 16px Prantsusmaa karikavõistlused Rennes Etudiantsiga
2012/13 16px Prantsusmaa superkarikas Rennes Etudiantsiga
2018/19 16px Belgia superkarikas Maaseiki Greenyardiga
2019/20 16px Eesti karikavõistlused Saaremaa võrkpalliklubiga
2023/24 16px Eesti karikavõistlused Selver/TalTechiga

Koondis
2016 16px Euroopa Liiga

Individuaalsed auhinnad
2023/24 Balti liiga parim nurgaründaja
2023/24 Eesti meistrivõistluste parim nurgaründaja

Tunnustus
Eesti parim meesvõrkpallur: 2012.Paremad hooajal 2011/2012 Eesti Võrkpalli Liidu arhiiv.
Eesti parim noormängija noormeestest: 2004.Paremad hooajal 2003/2004 Eesti Võrkpalli Liidu arhiiv.

Viited

Välislingid
Keith Pupart ESBL biograafia
Keith Pupart Mängija profiil CEV kodulehel
Keith Pupart Volleybox

Kategooria:Eesti võrkpallurid
Kategooria:Kuressaarest pärit sportlased
Kategooria:Sündinud 1985